Diari Oficial de la Generalitat Valenciana


Sumari del DOGV 2275, del 26-05-1994 (1994/831536)

ORDRE de 5 de maig de 1994, de la Conselleria d'Economia i Hisenda, per la qual es disposa l'emissió o contractació del Deute de la Generalitat Valenciana durant l'any 1994, i es deleguen determinats facultats en l'Institut Valencià de Finances
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/05/(1)/dof/vci/html**

### Dades del document

Número de DOGV
:   2275

Data del DOGV
:   26-05-1994

Secció del DOGV
:   DISPOSICIONS GENERALS

Número del document
:   1994/831536


Data del document
:   05-05-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 5 de maig de 1994, de la Conselleria d'Economia i Hisenda, per la qual es disposa l'emissió o contractació del Deute de la Generalitat Valenciana durant l'any 1994, i es deleguen determinats facultats en l'Institut Valencià de Finances [94/3280]  
El Decret 32/1994, de 8 de febrer, disposa la creació de Deute de la Generalitat Valenciana corresponent a l'endeutament de l'any 1994, estableix com a criteris els mateixos que regien fins la data i disposa que el Conseller d'Economia i Hisenda haurà d'autoritzar en tot cas l'emissió o contractació del Deute de la Generalitat; a més a més, l'article tercer li atribueix les funcions necessàries per a l'emissió, la col.locació i la gestió d'aquest. L'execució haurà de realitzar-la dins dels límits quantitatius de creació de Deute a càrrec de l'exercici 1994 establerts en l'article primer del Decret 32/1994, de 8 de febrer  
Així mateix, el Decret 86/1991, de 29 de maig, del Consell de la Generalitat Valenciana en l'article únic faculta el Conseller d'Economia i Hisenda en relació amb l'emissió, la col.locació i la gestió del Deute de la Generalitat Valenciana.  
El Decret 132/1992, de 20 de juliol, en l'article 1r atribueix com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 8 de novembre de 1993, de la Conselleria d'Economia i Hisenda regula el procediment de subscripció pública del Deute de la Generalitat Valenciana en el tram minorista, reservant-se un 10% del total adjudicat per a aquest procediment.  
Cal, per tant, autoritzar l'emissió o contractació de Deute de la Generalitat Valenciana corresponent a l'endeutament de l'any 1994, tot això d'acord amb la legislació assenyalada. S'ha de destacar entre els criteris a seguir, la continuïtat deguda en els instruments i procediments, si bé no es tanca la possibilitat d'incorporar-hi qualsevol novetat que puga millorar el funcionament dels mercats de Deute, tant en pessetes com en divises. Per això, resulta convenient mantenir el marc establert en els convenis sobre Deute de la Generalitat Valenciana existents, modificant-los en els aspectes que siguen aconsellables.  
Per tot això, d'acord amb els criteris establerts  
ORDENE  
Article primer. Import del Deute a emetre  
1.1. La Generalitat Valenciana, per mitjà de l'Institut Valencià de Finances, emetrà o contractarà a càrrec de l'endeutament de l'exercici econòmic corresponent, Deute de la Generalitat Valenciana, d'acord amb el que disposen els números posteriors d'aquesta ordre, per l'import nominal que resulte aconsellable en funció de la necessitat de finançament de la Generalitat Valenciana, de les ofertes rebudes, de les seues condicions i de les generals dels mercats, de manera que sumat tot allò emés o contractat a càrrec de l'endeutament de l'any 1994, no supere el límit màxim establert en el Decret 32/1994, pel qual es disposa la creació del Deute de la Generalitat Valenciana.  
Article segon. Formalització del Deute a emetre  
2.1. El Deute de la Generalitat Valenciana que s'emeta o contracte es podrà emmarcar dins d'un "Programa Financer" global corresponent a l'endeutament de l'exercici econòmic, en el qual es podran utilitzar distintes modalitats de Deute de la Generalitat Valenciana, tant en pessetes com en divises, i també utilitzar o complementar amb qualsevol producte derivat o de cobertura.  
2.2. Els instruments que podran utilitzar-se tant en pessetes com en divises seran els habituals en els mercats tant el domèstic com l'exterior.  
2.3. El termini del Programa Financer, corresponent a l'endeutament de l'any 1994 serà com a màxim de 20 anys.  
Article tercer. Representació del Deute  
El Deute de la Generalitat Valenciana que es pose en circulació en virtut d'aquesta ordre, estarà representat en anotacions en compte, títols valors o qualsevol altre document que formalment el reconega.  
Article quart. Altres característiques  
4.1. Dates d'emissió i amortització  
a) El Deute de la Generalitat Valenciana que s'emeta tindrà les dates d'emissió i amortització que determine l'Institut Valencià de Finances en les respectives convocatòries d'emissió.  
b) Es podrà, així mateix, establir una o més dates en què la Generalitat Valenciana, els tenidors, o un i altres, puguen exigir l'amortització del Deute abans de la data fixada per a l'amortització definitiva; en aquest cas hauran de fixar el preu a què es valorarà el Deute a efecte d'amortització en cadascuna d'aquestes dates.  
c) L'exercici del dret a l'amortització anticipada s'exercirà llevat que l'emissió tinga establert procediment especial i propi més favorable per al tenidor, com s'exposa a continuació:  
c.1) Quan el dret l'exercesca la Generalitat Valenciana, la resolució de l'Institut Valencià de Finances, mitjançant la qual es disposa el reemborsament anticipat d'una emissió o contractació de Deute de la Generalitat Valenciana haurà de publicar-se almenys amb 2 mesos d'antelació a la data en què haja de tenir lloc el reemborsament.  
c.2) L'Institut Valencià de Finances podrà adquirir en el mercat secundari, per a l'amortització, deute de la Generalitat Valenciana i concertar operacions de canvi, conversió, pròrroga, intercanvi financer o canvi en la forma de representació. Aquestes operacions es realitzaran per mitjà dels Creadors del Mercat de Deute de la Generalitat Valenciana.  
c.3) L'Institut Valencià de Finances farà públiques les dades identificatives del Deute el reemborsament anticipat del qual s'hagués disposat.  
c.4) Quan l'opció d'amortització anticipada, segons les normes de creació o contractació del Deute, siga exercida pels tenidors, aquests hauran de presentar la sol.licitud a través de les entitats licitadores de Deute de la Generalitat Valenciana en els terminis i procediments habituals per al reemborsament, però en cap cas s'acceptaran els presentats després de la data fixada per acudir a l'amortització anticipada, en les normes d'emissió del Deute o en les que aquesta opció d'amortització anticipada s'establí.  
4.2. Procediment d'emissió  
4.2.1. L'emissió l'efectuarà l'Institut Valencià de Finances per algun dels procediments següents, o una combinació d'aquests, sense perjudici del que disposa el conveni de col.laboració entre la Generalitat Valenciana i les entitats financeres que actuen com a Creadores de Mercat de Deute de la Generalitat Valenciana:  
a) Mitjançant subhasta competitiva entre entitats financeres i intermediaris financers per a l'adjudicació dels títols per adjudicació o per assegurament.   
b) Mitjançant subhastes restringides en exclusiva per als creadors de mercat.  
c) Mitjançant sindicació.  
d) Mitjançant col.locacions privades i a preus convinguts.  
e) Mitjançant subscripció pública i col.locació directa en un tram minorista.  
4.2.2. L'Institut Valencià de Finances podrà firmar amb l'entitat o entitats seleccionades o adjudicatàries els convenis i contractes pertinents. En particular podrà, si ho estima convenient, seleccionar entitats col.laboradores atenent criteris financers, de capacitat comercial o de potenciació dels mercats de Deute, entre altres.  
4.2.3. En les operacions exteriors, el sistema d'emissió es durà a terme segons les pràctiques existents en el mercat en el qual es desenvolupe l'operació. Així mateix, en les operacions domèstiques no instrumentades en valors, s'adequaran al procediment habitual en aquests segments de mercat.  
4.3. Realització de les subhastes  
El Deute de la Generalitat Valenciana se subhastarà tantes vegades com calga per a complir els objectius establerts en la Llei de Pressupostos de la Generalitat Valenciana. Seran subhastes ordinàries les que tinguen lloc amb periodicitat preestablerta que com a mínim serà cada setmana per als Pagarés de la Generalitat Valenciana, i mensualment per als Bons i Obligacions de la Generalitat Valenciana. Fora de la periodicitat establerta, podran convocar-se subhastes especials o no convocar-se en algun període. L'Institut Valencià de Finances podrà modificar la periodicitat exposada, a la vista del desenvolupament de les emissions durant l'any i de la posada en emissió de noves modalitats de Deute o d'instruments o de les condicions dels mercats.  
4.4. Les subhastes es convocaran mitjançant resolució de l'Institut Valencià de Finances, la resolució contindrà totes les dades de la convocatòria i, si s'escau, la possibilitat d'amortització anticipada i canvi.  
4.5. Característiques restants  
Les emissions o la contractació de Deute de la Generalitat Valenciana a càrrec de l'endeutament de l'any 1994, tindrà les característiques i condicions establertes en aquesta ordre i atesa la necessària continuïtat en els instruments tècnics i pràctics d'emissió s'hi aplicarà també el que disposen els convenis en vigor.  
Article cinqué. Delegació de competències  
Es deleguen en l'Institut Valencià de Finances:  
5.1. La facultat per a acordar, disposar i realitzar totes les despeses, incloses les de publicitat i promoció, que originen l'emissió de Deute autoritzat per aquesta ordre i la corresponent facultat de contractació, siga quina siga la quantia.  
5.2. Les facultats concedides al Conseller d'Economia i Hisenda en l'article tercer del Decret 32/1994, de 8 de febrer, del Govern Valencià, pel qual es disposa la creació de Deute de la Generalitat Valenciana per a l'any 1994.  
Article sisé. Autoritzacions  
S'autoritza l'Institut Valencià de Finances per a adoptar les mesures i resolucions que requeresca l'execució d'aquesta ordre.  
DISPOSICIÓ FINAL  
L'entrada en vigor d'aquesta ordre es produirà el mateix dia de la publicació en el Diari Oficial de la Generalitat Valenciana.  
València, 5 de maig de 1994  
El Conseller d'Economia i Hisenda,  
AURELIO MARTINEZ ESTEVEZ


Còpia Permalink ELI